Vyhodnotenie medzirezortného pripomienkového konania k materiálu „Štúdia pre umiestnenie priemyselných parkov vo vybraných oblastiach Slovenskej republiky“

Rezort | Pripomienka | Typ | Vyhodnotenie
Podpredsedovia vlády SR (pre ekonomiku, pre európsku integráciu a pre ľudské a menšinové práva a regionálny rozvoj) | Pripomienky nezaslali. | |
Kancelária podpredsedu vlády SR pre legislatívu | Bez zásadných pripomienok. | |
Ministerstvo dopravy, pôšt a telekomunikácií SR | Bez pripomienok. | |
Ministerstvo zahraničných vecí SR | Bez pripomienok. | |

Ministerstvo vnútra SR

Odporúča menej priestoru venovať situácií pred riešením predmetnej štúdie a zdôrazniť najmä kľúčové závery posudzovaného dokumentu.

V správe nie je riešená oblasť ochrany obyvateľstva v zmysle zákona NR SR č. 42/1994 Z.z. o civilnej ochrane obyvateľstva v znení neskorších predpisov, ako i vyhlášky MV SR č.297/1994 Z.z. o stavebnotechnických požiadavkách na stavby a o technických podmienkach zariadení vzhľadom na požiadavky civilnej ochrany v znení vyhlášky MV SR č. 349/1998 Z.z., a preto odporúča zapracovať túto problematiku ako samostatný bod materiálu.

O

O

Neakceptuje sa. Materiál pozostáva z odpočtu úlohy B.5  z uznesenia vlády SR č. 1039 a návrhu na ďalší postup. Jednotlivé časti správy sú primeraného rozsahu.  

Akceptuje sa. Uvedené kritériá budú zohľadnené v ďalších etapách prípravy PP.

Ministerstvo hospodárstva SR

Pokiaľ by sa štúdia mala v budúcnosti zaoberať aj takzvanými hnedými parkami, bolo by potrebné vyčísliť výšku záťaži, ktoré sú len okrajovo spomínané v texte materiálu. Tieto záťaže bývajú najväčšou prekážkou pri výstavbe PP, nakoľko zákon č. 193/2001 Z.z. o PP neuvažuje s podporou pre už existujúce nevyužívané priemyselné zóny.

Odporúča zvážiť výšku nákladov na vypracovanie štúdie.

O

O

Neakceptuje sa. Vyčísleniu starých záťaží musí predchádzať dôsledný ekologický audit, čo je z časového i finančného  hľadiska veľmi náročné. Táto požiadavka môže byť splnená až po konečnom výbere lokalít pre umiestnenie PP a to samostatne  pre každú lokalitu.

Akceptuje sa. Výška nákladov na vypracovanie štúdie bola stanovená na základe odborného odhadu. Vzhľadom na výšku prostriedkov vynaložených na vypracovanie štúdie pre PP Záhorie sa táto čiastka javí skôr podhodnotená.

Ministerstvo financií SR | Bez pripomienok. | |

Ministerstvo kultúry SR

Doplniť do časti „spôsob vypracovania a rozsah štúdie“ medzi vylučovacie kritériá  pre výber navrhovaných lokalít ako bod 7. pamiatkové územia. 
Z hľadiska realizácie stavieb PP je tiež potrebné zohľadňovať ochranu kultúrnych pamiatok v týchto územiach v zmysle zákona č. 27/1987 Zb. o štátnej pamiatkovej starostlivosti, od 1.4.2002 zákona č. 49/2002 Z.z. o ochrane pamiatkového fondu.

O

Akceptuje sa. Navrhované kritériá budú zohľadnené pri dopracovaní štúdie. V časti a) materiálu sa len pre informáciu uvádzajú kritériá, ktoré boli použité pri vypracovaní už existujúcej štúdie.

Ministerstvo obrany SR | Bez pripomienok. | |
Ministerstvo pre správu a privatizáciu národného majetku SR | V materiáli nie je štúdia definovaná ako rozvojový projekt, čo je v rozpore s možnosťami použitia prostriedkov z privatizácie podľa zákona č. 92/1991 Zb. | Z | Akceptuje sa. Štúdia pre umiestnenie PP je preukázateľne rozvojovým projektom.
Ministerstvo školstva SR | Bez pripomienok. | |
Ministerstvo zdravotníctva SR | Bez pripomienok. | |

Ministerstvo výstavby a regionálneho rozvoja SR

Výsledky štúdie pokladá za vhodné sprístupniť na internetovej stránke pre informáciu potenciálnych investorov.

Podľa zákona č. 139/2001 Z.z. o podpore priemyselných parkov, finančná podpora má byť adresovaná konkrétnym samosprávnym krajom a obciam, iba vtedy, ak sa v predmetnej lokalite sústreďuje priemyselná činnosť alebo služby najmenej dvoch podnikateľov. V zmysle tohoto zákona má byť finančná podpora smerovaná do konkrétnych lokalít, o ktoré majú záujem na základe ekonomicko - sociálnych aspektov. Navrhovaný postup vypracovať ďalšie materiály a síce spracovanie územného generelu (výrobných území, vedecko-technologických parkov) pre celé územie SR (úloha B.2) a vypracovať zmeny a doplnky  ÚPN VÚC jednotlivých krajov (úloha C.2.) nie sú v súlade s predmetným zákonom a navyše vyžadujú verejné prostriedky vo výške 16,5 mil. Sk. Vzhľadom na uvedené vyžaduje vypustiť body B a C uznesenia vlády SR.
Až budú na tú - ktorú uvažovanú lokalitu PP známi investori, bude možné podľa ich technických a realizačných možnosti zabezpečiť príslušnú územnoplánovaciu dokumentáciu. Rozhodne pri tom nepôjde o 361 veľmi vhodných a vhodných lokalít, ktoré sú momentálne v evidencii predmetnej štúdie. Vzhľadom k tomu požadujeme nezačínať nové práce na ÚPD, na územnom genereli a VÚC krajov.

O

Z

Akceptuje sa. Výsledky štúdie po jej dopracovaní budú umiestnené na samostatnej internetovej stránke, čo je jedným zo základných cieľov štúdie.

Neakceptuje sa. Vypracovanie štúdie pre lokalizáciu PP v SR sa nepovažuje za podporu PP v zmysle zákona  č. 139/2001 Z.z., ale za súčasť politiky štátu pri rozvoji priemyslu na Slovensku. PP nie je možné umiestňovať a podporovať, len na základe záujmu investorov. Z dôvodu zabránenia živelného umiestňovania PP v SR bola vládou SR uložená úloha B.5 uznesenia vlády SR č. 1039/2000. Včasný súlad navrhovaných PP s platnou ÚPN VÚC a následne ÚPN-S  je základnou podmienkou pre umiestnenie a realizáciu PP. Vzhľadom na časovú náročnosť obstarávania územnoplánovacích dokumentácií je neskoro takýto súlad zabezpečovať až po prejavení záujmu konkrétneho investora. Zosúladenie sa bude týkať len najvhodnejších lokalít  pre umiestnenie PP v SR.

Ministerstvo spravodlivosti SR | Bez pripomienok. | |
Ministerstvo práce sociálnych vecí a rodiny SR | Bez zásadných pripomienok. | |

Ministerstvo pôdohospodárstva SR

Zahraničný kapitál môže pozitívne ovplyvniť ekonomickú, hospodársku a sociálnu stabilitu štátu. MP SR hodnotí zriaďovanie PP na území SR ako dobre fungujúci synergický efekt. Tento efekt však nebude pozitívny, ak zostane nepovšimnutý potenciál priemyselných areálov a objektov priemyslu z obdobia pred rokom 1990, a ak za najvhodnejší územný potenciál budeme považovať poľnohospodárske pôdy, ktoré predstavujú najkvalitnejšie a najprodukčnejšie poľnohospodárske pôdy Slovenska.
Správa obsahuje prehľad najvhodnejších lokalít pre umiestnenie PP v SR, predovšetkým na zelených plochách - poľnohospodárskych pôdach. Iba v obmedzenom rozsahu sú uvedené lokality na hnedých - nepoľnohospodárskych plochách.
Upozorňuje na nepresnosti  o vybraných lokalitách.
Nepovažuje výber lokalít, uvedený v štúdií, za najvhodnejší a žiada aby sa pozornosť pri výbere lokalít sústredila predovšetkým na nepoľnohospodárske plochy (torzá bývalých priemyselných podnikov, chátrajúce a opustené areály bývalých štátnych majetkov a poľnohospodárskych družstiev).
Žiada, aby sa štúdia orientovala predovšetkým na výber a riešenie týchto roky nevyužívaných a chátrajúcich objektov a areálov bývalých priemyselných i poľnohospodárskych podnikov.
MP SR sa bude podrobne zaoberať analýzou kvality pôd vybraných lokalít. Poľnohospodárske pozemky najlepšej kvality navrhnuté na umiestnenie  neodsúhlasí pre umiestnenie PP.

Z

Akceptuje sa.
Všetky uvedené argumenty budú zohľadnené pri dopracovaní štúdie. Umiestňovanie PP  prednostne na tzv. hnedých - nepoľnohospodárskych plochách je jedným zo základných zámerov štúdie. Nepresnosti o vybraných lokalitách budú upresnené pri dopracovaní štúdie. Údaje uvedené v existujúcej štúdií boli čerpané z dotazníkov predložených jednotlivými obcami.

Úrad vlády, sekcia hospodárskej politiky

Uviesť v správe  a pri vypracovaní štúdie uplatniť ďalšie kritériá vyjadrujúce záujem vlády na rozvoji zaostávajúcich regiónov a ich vplyv na posudzovanie a výber lokalít pre umiestnenie PP vyplývajúce z participácie rezortov podieľajúcich sa podľa uznesenia vlády SR č 1039/2000 na riešení tejto problematiky.

V rámci návrhu na dopracovanie štúdie vyjadriť pri jednotlivých postupových krokoch ich nákladovú náročnosť, prípadne i termíny plnenia.

V bode C.1 návrhu uznesenia vlády rozdeliť požadovaný objem prostriedkov na prostriedky potrebné pre MŽP SR a prostriedky potrebné pre jednotlivé VÚC na obstaranie a schválenie zmien a doplnkov ÚPN VÚC.

O

O

O

Akceptuje sa.

Neakceptuje sa. V štádiu prípravy dopracovania štúdie nie je možné stanoviť nákladovú náročnosť jednotlivých postupových krokov s výnimkou obstarania  a schválenia   územnoplánovacích dokumentácií.

Akceptuje sa.

Úrad vlády, odbor vládnej agendy | Pripomienky nezaslal. | |
Úrad vlády, sekcia kontroly | Bez pripomienok. | |
Protimonopolný úrad | Bez pripomienok. | |
Najvyšší kontrolný úrad | Pripomienky nezaslal. | |
Úrad geodézie, kartografie a katastra | Bez pripomienok. | |
Úrad priemyselného vlastníctva | Bez pripomienok. | |
Úrad pre normalizáciu, metrológiu a skúšobníctvo | Bez pripomienok. | |
Správa štátnych hmotných rezerv | Bez pripomienok. | |
Štatistický úrad | Pripomienky nezaslal. | |
Úrad jadrového dozoru | Pripomienky nezaslal. | |
Úrad pre verejné obstarávanie | Pripomienky nezaslal | |
Generálna prokuratúra | Bez zásadných pripomienok. | |
Národná banka Slovenska | Pripomienky nezaslala. | |

Vysvetlivky k skratkám v tabuľke
Z - zásadná		O - obyčajná			A - akceptovaná			N - neakceptovaná

Spôsob pripomienkového konania:      bežný

Zoznam oslovených subjektov:             PV pre ekonomiku, legislatívu, europskú integráciu a pre ľudské a menšinové práva a reg.rozvoj, MDPT SR, MZV SR, MV SR, MH SR, MF SR. MK SR, MO SR, MSPNM SR, MŠ SR, MZ SR, MVRR SR, MS SR, MPSVaR SR, MP SR, ÚV SR, OVA ÚV, SHP ÚV, PMÚ, NKÚ, ÚGKK, ÚPV, ÚNMS, SŠHR, ŠÚ ÚJD, ÚVO, GP, NBS.
Počet oslovených subjektov:                 30
Zaslali do stanoveného termínu:           22
Zaslali po termíne: 			  0
Vôbec nezaslali: 			  8
Subjekty, ktoré nemali pripomienky:    KPPVpre legislatívu; MDPT SR; MZV SR; MF SR; MO SR; MZ SR; MS SR; MPSVaR; ÚV SK; ÚGKaK; ÚPV; ÚNMS; SŠHR; GP.

Počet vznesených pripomienok:           12
Počet akceptovaných: 		  8
Počet neakceptovaných, z toho počet zásadných-ktoré subjekty:   4,   Z - 1 (MVaRR SR)

Rozporove konanie (s kým, kedy,  na akej úrovni, s akým výsledkom): minister ŽP s ministrom VaRR, apríl 2002, s kladným výsledkom v prospech predkladateľa.
Počet odstránených pripomienok: 	  0
Počet neodstránených pripomienok:    0